Jay Haviser

Jay Bryant Haviser (☆ 21 di novèmber 1955 na Bartow, Florida) ta un arkeólogo i antropólogo merikano-hulandes. Riba tereno di arkeologia el a hasi trabou di fèlt na Sint Maarten i Kòrsou. Na 1996 el a risibí e premio Cola Debrot.

 Biografia 
Jay Haviser a optené e gradonan di bachelor i master na Florida State University i a promové na Universidat di Leiden na 1987 ku un disertashon titulá Amerindian cultural geography on Curaçao. Su resultadonan di investigashon ta forma internashonalmente un base importante pa e konosementu di e prehistoria di e islanan aki. 

El a traha un tempu komo investigadó na Universidat di Leiden. Entre 1982 i 2007 e tabata arkeólogo pa e gobièrnu di Antias Hulandes den servisio di AAINA. Seguidamente el a fungi komo spesialista riba tereno di monumento i arkeologia na ministerio di VROMI na Sint Maarten di 2007 pa 2018.Directory, International Association of Caribbean Archeology

Na 2002 el a funda Sentro Arkeológiko di Maarten (SIMARC) na 2002, di kual e ta direktor. Na 2003 a sigui Instituto Arkeológiko Boneriano (BONAI) na Boneiru. Ambos organisashon a wórdu kreá pa stimulá e partisipashon di e hobennan riba e isla den e área di siensia i patrimonio. Nieuw bestuur BONAI bestaat uit oud-leerlingen van het Bonaire Archeologisch Instituut, Bonaire.nu (24 di yüni 2023)

Haviser a i ta sirbi e region karibense den diferente funshon di direktiva, entre otro komo presidente di International Association for Caribbean Archaeology (1999-2007; 2013-2026), representante pa Karibe den World Archaeological Congress (2002-2008) i presidente di e Asosiashon di Museonan di Karibe (2000-2002).

Haviser ta aktualmente residensiá na Sint Maarten. E ta kasá ku Ilene J. Rosalina y ta tata di dos yu. 

 Premio  
 1996 - Premio Cola Debrot pa siensia
 2008 - Kabayero (ridder) den Orden di Oranje-Nassau.
 2008 - Lifetime Environmental Achievement Award (St. Maarten) IslandVision Fd
 2009 - Culture Time Person of the Year Award for 2008 (St. Maarten), PJD2 Radio
 2013 - Paul Harris Fellow Award, Rotary International, Mid-Isle Chapter St. Maarten

 Bibliografia 
 1985 - An archaeological survey of Saba, Netherlands Antilles
 1987 - Amerindian cultural geography on Curaçao, disertashon
 1991 - The first Bonaireans
 1995 - In search of St. Martin's ancient peoples: Prehistoric archaeology
 1999 - African Sites: Archaeology in the Caribbean
 2001 - Island Lives: Historical Archaeologies of the Caribbean (ku Andre Delpuech i otronan)
 2006 - African Re-Genesis: Confronting Social Issues in the Diaspora (ku Kevin C. MacDonald)
 2015 - Managing our past into the future: Archaeological heritage management in the Dutch Caribbean (ku Corinne Hofman)

Category:Hende
Category:Arkeologia
Category:Karibe Hulandes
Category:Ganador premio Cola Debrot